
Parlamentul  României

Camera  Deputaţilor
Comisia pentru Sănătate şi Familie
                     Nr. 28/145/ 12 martie 2002

BIROULUI PERMANENT

AL

CAMEREI DEPUTAŢILOR,

Vă înaintăm, alăturat, raportul la proiectul de Lege pentru aprobarea Ordonanţei Guvernului nr. 39/2002 privind trecerea Spitalului Elias şi a Complexului Olăneşti din subordinea şi administrarea Ministerului Apărării Naţionale în administrarea Academiei Române, adoptat de Senat în şedinţa din 28 februarie 2002 şi trimis comisiei pentru examinare în fond,  cu adresa nr.107  din 7 martie 2002.


La întocmirea raportului, comisia a avut în vedere avizul Consiliului Legislativ.


În raport de obiectul şi conţinutul său, proiectul de lege face parte din categoria legilor ordinare.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                     Nr. 28/145/ 12 martie 2002 

R A P O R T

asupra proiectului de Lege pentru aprobarea

Ordonanţei Guvernului nr. 39/2002 privind trecerea

Spitalului Elias şi a Complexului Olăneşti din subordinea

şi administrarea Ministerului Apărării Naţionale 

în administrarea Academiei Române


În urma examinării proiectului de Lege pentru aprobarea Ordonanţei Guvernului nr. 39/2002 privind trecerea Spitalului Elias şi a Complexului Olăneşti din subordinea şi administrarea Ministerului Apărării Naţionale în administrarea Academiei Române, în şedinţa din 12  martie 2002, Comisia pentru sănătate şi familie  a hotărât ca proiectul de lege să fie supus spre dezbatere şi adoptare  în forma înaintată de către Senat.

                       PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

